CHF อ่อนค่าเล็กน้อยจากการอุ้มของธนาคารกลาง
ประเทศสวิสเซอร์แลนด์ก็เป็นอีกหนึ่งประเทศที่อัตราเงินเฟ้อไม่สูงมากนัก โดยในวันที่ 6 มีนาคมที่ผ่านมาได้มีการประกาศดัชนีราคาผู้บริโภค (CPI) อยู่ที่ 3.4% ซึ่งสูงกว่าที่คาดการณ์ไว้และยังมีแนวโน้มที่จะสูงขึ้นเรื่อย ๆ นอกจากนี้ยังมีปัญหาของ Credit Suisse ที่เข้ามาซ้ำเติมด้วย
Credit Suisse เป็นธนาคารเก่าแก่ที่มีอายุ 167 ปีและเป็นหนึ่งในสถาบันการเงินที่ใหญ่ที่สุดในโลกรวมทั้งเป็นผู้ให้กู้รายใหญ่อันดับสองของสวิตเซอร์แลนด์ แต่ในขณะนี้กำลังเกิดปัญหาใหญ่เนื่องจากดอกเบี้ยที่สูงขึ้นและการขาดทุนในปีที่ผ่านมา
Credit Suisse ถูกตรวจสอบโดย คณะกรรมการดูแลเสถียรภาพทางการเงินหรือ Financial Stability Board (FSB) ซึ่งเป็นหน่วยงานระหว่างประเทศที่ตรวจสอบระบบการเงินในธนาคาร ร่วมกับอีก 30 แห่ง ซึ่งรวมถึง JPMorgan Chase, Bank of America และ Bank of China พบว่า Credit Suisse ประสบปัญหามาหลายปีแล้ว โดยในปี 2565 ธนาคารได้รับผลกระทบจากการคาดการณ์กันว่ากำลังจะล่มสลายทำให้ลูกค้าถอนเงินหลายพันล้านดอลลาร์ นั่นทำให้ความสามารถในการทำกำไรแทบจะเป็นไปไม่ได้เลยจากการปล่อยกู้หรือทำธุรกรรมต่าง ๆ
และเมื่อเดือนที่แล้ว หุ้นของ Credit Suisse ร่วงลงสู่ระดับต่ำสุดเป็นประวัติการณ์ หลังจากที่ธนาคารได้มีการขาดทุนประจำปีมากที่สุดนับตั้งแต่วิกฤตการเงินในปี 2551 และมีรายงานออกมาว่าหน่วยงานกำกับดูแลกำลังตรวจสอบความคิดเห็นของประธานผู้ให้กู้เกี่ยวกับสถานะทางการเงินของบริษัท
โดยไม่กี่วันที่ผ่านมานี้ ธนาคารจะยืมเงินมากถึง 50,000 ล้านฟรังก์สวิส (53,700 ล้านดอลลาร์) จากธนาคารแห่งชาติสวิส โดยใช้ประโยชน์จากที่หุ้นร่วงมากถึง 30% เพื่อซื้อหุ้นคืนนอกจากนี้ยังจะซื้อหนี้บางส่วนคืน โดยการช่วยเหลือของธนาคารแห่งชาติสวิสสามารถซื้อเวลาให้ Credit Suisse ฟื้นฟูความเชื่อมั่นและผลักดันแผนการปรับโครงสร้าง ตลอดจนการจัดการเงินสำหรับลูกค้าที่เข้ามาฝากเงินหรือทำธุรกรรมจากธนาคาร
นักวิเคราะห์ด้านการธนาคารของ JPMorgan กล่าวว่า "การสนับสนุนสภาพคล่องโดยธนาคารกลางสวิสนั้นไม่เพียงพอ เนื่องจากปัญหาความเชื่อมั่นของตลาดที่ลดลงเรื่อย ๆ และในมุมมองของนักลงทุน สถานการณ์ในตอนนี้เป็นสิ่งที่ควรหลีกเลี่ยง เนื่องจากความกังวลของคู่สัญญาเริ่มปรากฏขึ้น ซึ่งสะท้อนจากความอ่อนแอของตลาดสินเชื่อ/ตราสารทุน" โดยเสริมว่าอาจจะมีการเทคโอเวอร์ โดยคู่แข่งรายใหญ่อย่าง UBS นี่เองก็ถือว่าเป็นอีกหนึ่งปัญหาที่ทำให้ฟรังก์สวิสมีการอ่อนค่าลงเล็กน้อยในไม่กี่วันที่ผ่านมา
ข้อมูลประกอบการวิเคราะห์ทางเทคนิค (5H)
|ชื่อ||S3||S2||S1||จุดกลับตัว||R1||R2||R3|
|Classic||0.9246||0.9265||0.9282||0.9301||0.9318||0.9337||0.9354|
|Fibonacci||0.9265||0.9279||0.9287||0.9301||0.9315||0.9323||0.9337|
|Camarilla||0.9289||0.9292||0.9296||0.9301||0.9302||0.9306||0.9309|
|Woodie's||0.9246||0.9265||0.9282||0.9301||0.9318||0.9337||0.9354|
|DeMark's||-||-||0.9292||0.9306||0.9328||-||-|
|ชื่อ||มูลค่า||Action|
|RSI(14)||53.705||ถือหุ้นไว้|
|STOCH(9,6)||75.389||ซื้อ|
|STOCHRSI(14)||73.525||ซื้อ|
|MACD(12,26)||0.001||ซื้อ|
|ADX(14)||31.367||ขาย|
|Williams %R||-28.081||ซื้อ|
|CCI(14)||63.0170||ซื้อ|
|ATR(14)||0.0053||ผันผวนสูง|
|Highs/Lows(14)||0.0023||ซื้อ|
|Ultimate Oscillator||53.633||ซื้อ|
|ROC||1.455||ซื้อ|
|Bull/Bear Power(13)||0.0074||ซื้อ|


ซื้อ:9
ขาย:1
ถือหุ้นไว้:1
สรุป:ซื้อทันที